अमेलिया (कंपनी)

अमेलिया, जिसे पहले इपसॉफ्ट के नाम से जाना जाता था, एक अमेरिकी प्रौद्योगिकी कंपनी है। यह मुख्य रूप से व्यवसाय के लिए कृत्रिम बुद्धिमत्ता और संज्ञानात्मक और स्वायत्त उत्पादों पर केंद्रित है। इसके मुख्य उत्पाद अमेलिया, एक संवादी एआई प्लेटफॉर्म, और अमेलिया हाइपरऑटोमेशन प्लेटफॉर्म (जिसे पहले १डेस्क के नाम से जाना जाता था),  सूचना प्रौद्योगिकी संचालन के लिए एक स्वायत्त ढांचा है।

कंपनी का मुख्यालय न्यूयॉर्क नगर में है और इसके कार्यालय १३ देशों में स्थित हैं।

 इतिहास 
कंपनी की स्थापना आईपीसॉफ्ट, इंक. के रूप में न्यूयॉर्क शहर में १९९८ में कूरेंट इंस्टीट्यूट ऑफ मैथमैटिकल साइंसेज में न्यूयॉर्क विश्वविद्यालय के पूर्व प्रोफेसर चेतन दुबे द्वारा की गई थी। अक्टूबर २०२० में कंपनी का नाम बदलकर अमेलिया कर दिया गया।

 उत्पाद 

 अमेलिया 
अमेलिया एक एआई-आधारित डिजिटल सहायक है। अंतर्निहित तकनीक वाक् संश्लेषण आधारित है। यह अवतार एक पेशेवर मॉडल लॉरेन हेस पर आधारित है।

अमेलिया को २०१४ में रेलीज़ किया गया था। वर्ज़न ३.० को १ जून २०१७ में रेलीज़ किया गया था। २०१८ तक अमेलिया को ग्राहक सेवा के लिए कुछ मात्रा में लगभग २५ कंपनियों में संचालित किया गया था, जिनमें एसईबी ग्रुप और एक्सेंचर शामिल हैं।

 अमेलिया हाइपरऑटोमेशन प्लेटफार्म 
२०१७ में जारी हुआ अमेलिया हाइपरऑटोमेशन प्लेटफ़ॉर्म (पूर्व में १डेस्क) एक एंटरप्राइज़-स्केल स्वायत्त ढाँचा है जो  सूचना प्रौद्योगिकी संचालन और साझा सेवाओं को एकीकृत करता है। संवादात्मक इंटरफ़ेस के माध्यम से स्वायत्त ढांचे तक पहुंचने के लिए प्लेटफ़ॉर्म अमेलिया के साथ एकीकृत होता है।

अमेलिया हाइपरऑटोमेशन प्लेटफ़ॉर्म में खुले एपीआई के साथ किसी भी मौजूदा प्लेटफ़ॉर्म से जुड़ने के लिए एक एकीकरण ढाँचा है। इसकी मालिकाना यंत्र शिक्षण कार्यक्षमता (आंतरिक रूप से आईपीकनेक्ट कहा जाता है) मानव श्रमिकों के देखे गए व्यवहार के आधार पर नए ऑटोमेशन की सिफारिश करती है।

 आईपीसेंटर 
अमेलिया हाइपरऑटोमेशन प्लेटफ़ॉर्म का पूर्ववर्ती आईपीसेंटर एक स्वायत्त सूचना प्रौद्योगिकी प्रबंधन प्लेटफ़ॉर्म था जो नेटवर्क सेवाओं की निगरानी और सुधार को स्वचालित करता था। इसे पहली बार १९९९ में रिलीज़ किया गया था। आईपीसेंटर में नेटवर्क प्रबंधन के लिए २०,००० से अधिक ऑटोमेशन रूटीन की लाइब्रेरी है जिन्हें वर्चुअल इंजीनियर के रूप में ब्रांड किया गया है।

 संदर्भ 

 बाहरी संबंध